Timothée Chalamet

She aghteyr Americaanagh as Frangagh eh Timothée Hal Chalamet (ruggit er 27 Nollick 1995). T'eh er ny gheddyn ram accolaidyn eigsoylagh, goaill stiagh enmyssaghtyn son Aundyr Academy, daa Aundyr Golden Globe, as tree Aundyryn BAFTA Film.

Ren Chalamet goaill toshiaght rish e choorse bea tra v'eh ny yeigeyr ayns gientynyn çhellveeish, goaill stiagh ayrnyn 'sy straih hellveeish drama Homeland ayns 2012. Ayns 2014 chloie eh 'sy chied fillym echey tra ren eh cloie 'sy drama aittys Men, Women & Children as lurg shen chloie eh 'sy fillym far-skeealaght heanse Interstellar liorish Christopher Nolan. Haink enney eddyr-ashoonagh rish Chalamet tra ren eh cloie paart toshee dy yeigeyr ayns graih 'sy fillym appee Call Me by Your Name (2017) liorish Luca Guadagnino, raad chossyn eh enmyssaght da Aundyr Academy son yn Aghteyr Share. Gollrish paartyn co-hassooagh ayns filmyn Greta Gerwig, Lady Bird (2017) as Little Women (2019), ghow eh paartyn toshee myr Nic Sheff 'sy drama Beautiful Boy (2018), Paul Atreides ayns ny filmyn far-skeealaght heanse Dune (2021) as Dune: Part Two (2024) liorish Denis Villeneuve, as canniblagh aeg 'sy fillym atçhim romansagh Bones and All (2022) liorish Guadagnino, as y fillym shen gientit echey chammah.

Er yn ardan, chloie Chalamet 'sy chloie hene-veashnyssagh Prodigal Son liorish John Patrick Shanley ayns 2016 raad chossyn eh Aundyr Lucille Lortel as hooar eh enmyssaght son Aundyr y Drama League.

Kianglaghyn magh



Ronney:Ruggyryn 'sy vlein 1995
Ronney:Feallee vio
Ronney:Aghteyryn fillym firryn Americaanagh
Ronney:Aghteyryn ardan firryn Americaanagh
Ronney:Aghteyryn çhellveeish firryn Americaanagh
Ronney:Aghteyryn goo firryn Americaanagh
Ronney:Aghteyryn fillym firryn Frangagh
Ronney:Aghteyryn ardan firryn Frangagh
Ronney:Aghteyryn çhellveeish firryn Frangagh
Ronney:Aghteyryn goo firryn Frangagh
Ronney:Americaanee jeh sluight Ewagh Austeyragh
Ronney:Americaanee jeh sluight Canadagh
Ronney:Americaanee jeh sluight Frangagh
Ronney:Americaanee jeh sluight Ewagh Rooshagh
Ronney:Frangee jeh sluight Americaanagh
Ronney:Frangee jeh sluight Ewagh Austeyragh
Ronney:Frangee jeh sluight Canadagh
Ronney:Frangee jeh sluight Ewagh Rooshagh
Ronney:Aghteyryn Ewagh Americaanagh
Ronney:Aghteyryn Ewagh Frangagh
Ronney:Aghteyryn ass York Noa (steat)
Ronney:Feallee ass Caayr York Noa